CELEX: 62014TN0659
Language: mt
Date: 2014-09-15 00:00:00
Title: Kawża T-659/14: Rikors ippreżentat fil- 15 ta’ Settembru 2014 – Instituto dos vinhos do Douro e do Porto vs UASI – Bruichladdich Distillery (PORT CARLOTTE)

3.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 388/23
            
         Rikors ippreżentat fil-15 ta’ Settembru 2014 – Instituto dos vinhos do Douro e do Porto vs UASI – Bruichladdich Distillery (PORT CARLOTTE)
   (Kawża T-659/14)
   2014/C 388/28
   Lingwa tal-kawża: l-Ingliż
   
      Partijiet
   
   
      Rikorrent: Instituto dos vinhos do Douro e do Porto, IP (Peso da Régua, il-Portugall) (rappreżentanti: P. Sousa e Silva, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Bruichladdich Distillery Co. Ltd (Argyll, ir-Renju Unit)
   
      Talbiet tar-rikorrent
   
   
               —
            
            
               tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tat-8 ta’ Lulju 2014 fil-Każ R 946/2013-4;
            
         
               —
            
            
               tikkundanna lill-konvenut għall-ispejjeż tal-kawża, inklużi dawk sostnuti fil-proċedimenti quddiem l-UASI.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: trade mark verbali “PORT CARLOTTE” għal prodotti fil-klassi 33 – trade mark Komunitarja Nru 5 4 21  474
   
      Proprjetarju tat-trade mark Komunitarja: il-parti l-oħra quddiem il-Bord tal-Appell
   
      Parti li qed titlob id-dikjarazzjoni ta’ invalidità tat-trade mark Komunitarja: ir-rikorrent
   
      Motivazzjoni tat-talba għal invalidità: ir-raġunijiet stabbiliti fl-Artikolu 52(1)(a) moqri flimkien mal-Artikolu 7(1)(g), fl-Artikolu 53(1)(c) moqri flimkien mal-Artikolu 8(4) u fl-Artikolu 53(2)(d) tar-Regolament Nru 207/2009
   
      Deċiżjoni tad-Diviżjoni tal-Kanċellazzjoni: talba għal kanċellazzjoni miċħuda
   
      Deċiżjoni tal-Bord tal-Appell: appell miċħud
   
      Motivi invokati: ksur tal-Artikolu 7(1)(c) u (g) u tal-Artikolu 53(2)(d) tar-Regolament Nru 207/2009.